אלכס ג'נינגס

אלכס מייקל ג'נינגס (באנגלית: Alex Michael Jennings; נולד ב-10 במאי 1957) הוא שחקן אנגלי שעבד עם הלהקה השייקספירית המלכותית ועם התיאטרון המלכותי הלאומי. ג'נינגס זכה שלוש פעמים בפרס אוליבייה לתיאטרון בריטי עבור ההצגות "Too Clever by Half" ב-1988, "פר גינט" ב-1996, ו"גבירתי הנאווה" ב-2003. הוא השחקן היחיד שזכה בפרס אוליבייה בקטגוריות הדרמה, המחזמר, והקומדיה. ב-2006 גילם את הנסיך צ'ארלס בסרט "המלכה". סרטים נוספים ששיחק בהם הם "כנפי היונה" (1997), "ברידג'ט ג'ונס: עובדות החיים" (2004), "בבל" (2006) ו"הליידי בקרוואן" (2015).

ביוגרפיה
ג'נינגס נולד וגדל במחוז אסקס, אנגליה שבממלכה המאוחדת, בנם של פגי פטרישה (לבית מאהוני) ומייקל תומאס ג'נינגס. התחנך בבית הספר התיכון Abbs Cross Technical High School שבהורנצ'רץ'. 

אחר כך למד אנגלית ותיאטרון באוניברסיטת ווריק, וסיים את לימודיו ב-1978. הוא סיפר שההצגה הראשונה שצפה בה בתיאטרון האולד ויק שבלונדון, כשהיה תלמיד בתיכון, היוותה השראה לשאיפתו להיות שחקן.

הוא למד משחק במשך כשנתיים בבית הספר למשחק תיאטרון בריסטול אולד ויק.

 קריירה 

תיאטרון
הקריירה של ג'נינגס החלה בשנת 1985 בתיאטרון רפרטוארי בהופעה במגוון תפקידים בהם בדמות מקסימיליאן רובספייר במחזה "סקרלט פימפרנל". הוא פגש את הבמאי ניקולס הייטנר  בהפקה זו ומאז עבד איתו פעמים רבות.

ב-1988 זכה בפרס אוליבייה להופעה הקומית הטובה ביותר על משחקו בתפקיד גלומוב במחזה "Too Clever by Half" בתיאטרון האולד ויק. שנה אחר כך היה מועמד שוב לפרס אוליבייה באותה קטגוריה על גילום הדמות דורנטה במחזה "The Liar".

ג'נינגס שיחק עם התיאטרון המלכותי הלאומי במספר מחזות בהם בתפקיד לאונטס במחזה "אגדת חורף" ובתפקיד הראשי במחזה "אלברט ספיר".

תפקידים נוספים שלו עם הלהקה השייקספירית המלכותית כוללים את התפקיד הראשי במחזה "פר גינט", עליו זכה בפרס אוליבייה בשנת 1996 בקטגוריית השחקן הטוב ביותר, בדמות ריצ'רד במחזה "ריצ'רד השני" (לצדו של אנטון לסר בתפקיד הנרי בולינגברוק), תסאוס/אוברון במחזה "חלום ליל קיץ" (בבריטניה, בסיבוב הופעות בארצות הברית ובברודוויי), אנג'לו במחזה "מידה כנגד מידה" והתפקיד הראשי ב"המלט".

ב-2002 הופיע ג'נינגס בהפקה מחודשת של קמרון מקניטוש וטרוור נאן למחזמר "גבירתי הנאווה" בתיאטרון דרורי ליין וזכה על תפקידו בפרס אוליבייה לשחקן הטוב ביותר במחזמר. הוא היה אמן עמית בלהקה השייקספירית המלכותית.

ב-2007 שיחק בתפקיד גארי אסנדיין במחזה "Present Laughter" מאת נואל קאוורד בתיאטרון המלכותי הלאומי.

ב-2011 גילם ג'נינגס את דמותו של מיכאיל בולגקוב בהפקה של התיאטרון הלאומי למחזה "Collaborators".

ב-2014 שיחק בתפקיד וילי וונקה במחזמר "צ'ארלי ומפעל השוקולד" בבימויו של סם מנדס בתיאטראות וסט אנד שבלונדון. הוא החליף בתפקיד את השחקן דאגלס הודג'.

קולנוע
בקולנוע שיחק ג'נינגס בתפקיד צ'ארלס, נסיך ויילס בסרט "המלכה" בבימויו של סטיבן פרירס ובכיכובה של הלן מירן.

עוד הופיע בסרט "רקוויאם המלחמה", בעיבוד הקולנועי של ה-RSC למחזה "חלום ליל קיץ", שיחק בתפקיד לורד מארק בסרט "כנפי היונה", הופיע בסרט המוזיקלי "יוסף וכתונת הפסים המשגעת" ובסרט הפעולה "The Four Feathers".

ב-2015 גילם ג'נינגס את המחזאי אלן בנט בסרט הקולנוע "הליידי בקרוואן", לצדה של השחקנית מגי סמית'. את הסרט ביים ניקולס הייטנר שעבד עמו במשך שנים בתיאטרון.

ב-2021 שיחק את דמותו של בר הוראס וילסון בסרט של נטפליקס "מינכן, על סף מלחמה".

טלוויזיה ורדיו
בין הופעותיו של ג'נינגס בטלוויזיה היו התוכניות "The State Within", "כל אנשי סמיילי", "The Franchise Affair", "המפקח מורס", "לואיס", "אלפונסו בונזו", התפקיד הראשי בסדרה "Ashenden", "ללכת שבי אחריו", "המפקח אליין", "זמנים קשים", "Bad Blood" והסדרה "לונדון" של פיטר אקרויד.

ברדיו השתתף בתסכיתים כמו "קזינו רויאל", "דרכו של עולם", "Strange Meeting", וורביס ב"אלים קטנים" ובעיבוד ל"בית ממכר עתיקות".
בנוסף הקליט ג'נינגס ספרי שמע בהם "הסוס ונערו", "אל מחוץ לכוכב השותק" ואת "פרלנדרה" מאת ק.ס. לואיס, "20,000 מיל מתחת למים" מאת ז'ול ורן ואת "Attention All Shipping" מאת צ'ארלי קונלי . הוא גם קריין קבוע ברדיו ה-BBC בתוכנית "ספר לפני השינה".

ב-2007 גילם את הכומר האטון בסדרת הטלוויזיה "קרנפורד" של ה-BBC. עוד שיחק בתפקיד ג'ון לה מסוריר בדרמה "הנקוק וג'ואן".

ב-2009 הופיע ג'נינגס בדמות בנג'מין בריטן במחזה "The Habit of Art".
ב-2010 שיחק בתפקיד קפטן שיפשייפ בסדרת הטלוויזיה לילדים "Grandpa In My Pocket" בערוץ CBeebies. עוד באותה שנה כיכב בסרט "בל היפה". הוא הופיע בתפקיד הנרי טיזרד בסרט "Castles in the Sky".

מ-2011 עד 2014 שיחק ג'נינגס בתפקיד אלן קאודרי QC בסדרה המשפטית "הגלימה" של ערוץ BBC One.

עבודות נוספות
ביוני 2008 הופיע ג'נינגס לראשונה באופרה בהפקה של רוברט קרסן ל"קנדיד" מאת ברנשטיין, בו שיחק בתפקיד וולטר ובתפקיד דוקטור פאנגלוס.

ב-2006 הקליט גרסה מקוצרת של הספר "A Spot of Bother" מאת מארק האדון.

פרסים
ג'נינגס זכה בשלושה פרסי אוליבייה לתיאטרון בריטי:
 1988: "Too Clever by Half" - פרס אוליביה להופעה הקומית הטובה ביותר
 1996: "פר גינט" מאת הנריק איבסן - פרס אוליבייה לשחקן הטוב ביותר
 2003: "גבירתי הנאווה" בתפקיד הנרי היגינס בבימויו של טרוור נאן - פרס אוליבייה לשחקן הטוב ביותר במחזמר

תפקידים בתיאטרון
 שנה שם שם באנגלית תפקיד הערות 1985 סקרלט פימפרנל The Scarlet Pimpernel תיאטרון הוד מלכותה 1987–1988 מידה כנגד מידה Measure for Measure לוצ'יו הלהקה השייקספירית המלכותית 1988 Too Clever by Half תיאטרון אולד ויק בלונדון 1988 The Country Wife תיאטרון רויאל אקצ'נג' מנצ'סטר 1989 גטו Ghetto קיטל התיאטרון הלאומי 1990 ברווז הפרא The Wild Duck ייאלמר אקדל להקת פיטר הול 1990 The Liars דורנטה תיאטרון אולד ויק בלונדון 1990 ריצ'רד השני Richard II ריצ'רד השני הלהקה השייקספירית המלכותית 1992 The Recruiting Officer קפטן פלום התיאטרון המלכותי הלאומי 1993 חשיבותה של רצינות The Importance of Being Earnest ג'ון וורת'ינג תיאטרון אולדוויץ' 1994 פר גינט מאת הנריק איבסן Peer Gynt פר גינט הלהקה השייקספירית המלכותית 1994–1995 מידה כנגד מידה Measure for Measure אנג'לו הלהקה השייקספירית המלכותית 1996 Easter Bonnet Competition תיאטרון פאלאס בניו יורק 1996 חלום ליל קיץ A Midsummer Night's Dream אוברון / תסאוס תיאטרון לונט-פונטיין  בברודוויי הייד פארק Hyde Park הלהקה השייקספירית המלכותית אילוף הסוררת The Taming of the Shrew הלהקה השייקספירית המלכותית 1997 המלט Hamlet המלט הלהקה השייקספירית המלכותית 2000 אלברט ספיר Albert Speeer בתיאטרון ליטלטון בלונדון 2001 אגדת חורף The Winter's Tale התיאטרון המלכותי הלאומי 2001 The Relapse התיאטרון המלכותי הלאומי ניו יורק 2001 גבירתי הנאווה My Fair Lady פרופסור הנרי היגינס התיאטרון המלכותי הלאומי 2003 Brand תיאטרון היימרקט בלונדון 2009 The Habit of Art הנרי התיאטרון הלאומי 2011 Collaborators מיכאיל בולגקוב התיאטרון הלאומי 2012 Hymn התיאטרון הלאומי 2012 Cocktail Sticks התיאטרון הלאומי 2013 צ'ארלי ומפעל השוקולד Charlie and the Chocolate Factory וילי וונקה

פילמוגרפיה
קולנוע
 שנה שם שם באנגלית תפקיד הערות 1989 רקוויאם המלחמה War Requiem חייל עיוור 1996 חלום ליל קיץ A Midsummer Night's Dream תסאוס / אוברון 1997 כנפי היונה The Wings of the Dove לורד מארק 2002 ארבע הנוצות The Four Feathers קולונל המילטון 2004 Five Children and It אבא 2004 ברידג'ט ג'ונס: עובדות החיים Bridget Jones: The Edge of Reason הורשיו 2006 בבל Babel קן קליפורד 2006 המלכה The Queen הנסיך צ'ארלס 2008 The Disappeared אדריאן באלאן 2010 Words of the Blitz ג'ורג' אורוול 2013 Trap for Cinderella צ'אנס 2013 בל היפה Belle לורד אשפורד 2014 Castles in the Sky הנרי טיזארד 2015 הליידי בקרוואן The Lady in the Van אלן בנט 2016 הכחשה Denial סר צ'ארלס גריי 2021 מינכן, על סף מלחמה Munich – The Edge of Warהוראס וילסון (אנ')נטפליקס 2022 האיש שלא היה Operation Mincemeat ג'ון ססיל מסטרמן Your Christmas or Mine? האמפרי יוזהמחילה The Forgiven לורד סוונת'ורן 2023 Your Christmas or Mine 2 האמפרי יוז 2024 בליץ Blitz ויקטור סמית' 2025העוקץ הפיניקי (אנ') The Phoenician Scheme ברודקלות'

טלוויזיה
 שנה שם שם באנגלית תפקיד הערות 1982 כל אנשי סמיילי Smiley's People הול מיני-סדרה 1986 Kit Curran השוטר וודס בפרק "A Sick Society" 1988 The Franchise Affair נוויל בנט סדרת טלוויזיה 1989 The Return of Shelley ג'רמי בפרק "The Gospel According to Shelley" 1990 המפקח מורס Inspector Morse ויקטור פריס בפרק "The Sins of the Fathers" 1990 אלפונסו בונזו Alfonso Bonzo אלפונסו בונזו 6 פרקים 1991 אשנדן Ashenden ג'ון אשנדן מיני-סדרה 1991 היה שלום קולומבוס Bye Bye Columbus המלך פרדיננד סרט טלוויזיה 1992 Screenplay ביירון בפרק "Dread Poets' Society" 1993 Alleyn Mysteries סבסטיאן פריש בפרק "Death at the Bar" 1994 זמנים קשים Hard Times ביצר מיני-סדרה 1997 Liberty! The American Revolution המלך ג'ורג' השלישי מיני-סדרה 1999 האנלי The Hunley לוטננט אלכסנדר סרט טלוויזיה 2000 Too Much Sun ג'וליאן אדגבסטון-באוולס סדרת טלוויזיה 2001 Bad Blood ג'ו הרקר סרט טלוויזיה 2002 Great Britons צ'רצ'יל סדרה דוקומנטרית 2004 לונדון London סטיבן ספנדר סרט טלוויזיה 2005 A Very Social Secretary אלסטר קמפבל סרט טלוויזיה 2005 Riot at the Rite סרגיי דיאגילב סרט טלוויזיה 2005 פוארו Agatha Christie's Poirot ד"ר רוברטס בפרק "Cards on the Table" 2006 ספוקס Spooks ג'יימס אלן סדרת טלוויזיה (פרק אחד) 2006 The State Within ג'יימס סינקלייר 2007 להעיר את המתים Waking the Dead ג'יימס אנדרוז 2007–2009 קרנפורד Cranford הכומר האטון 2008 Fairy Tales רוג'ר בייטמן מיני-סדרה 2008 הנקוק & ג'ואן Hancock & Joan ג'ון לה מסוריה סרט טלוויזיה 2008 39 המדרגות The 39 Steps קפטן קל 2008 10 Days to War וינסנט בפרק "Failure Is Not an Option" 2009 The Last Days of Lehman Brothers טימותי "טים" גייתנר סרט טלוויזיה 2009 מיס מארפל Agatha Christie's Marple המפקח קארי בפרק "They Do It with Mirrors" 2009–2010 וייטצ'אפל Whitechapel קומנדר אנדרסון 2010 On Expenses אנדרו ווקר סרט טלוויזיה 2010 Grandpa in My Pocket קפטן שיפשייק בפרק "Captain Shipshape and a Fish Called Bryan" 2011–2014 הגלימה Silk אלן קאודרי QC סדרת טלוויזיה 2012 We'll Take Manhattan ג'ון פרסונס 2012 כמעט אנושיים Being Human גריפין בפרק "Eve of the War" 2012 המפקח לואיס Inspector Lewis הכומר קונור הוז בפרק "The Soul of Genius" 2012 תחבולות חדשות New Tricks פרופ' בלייק בפרק "Body of Evidence" 2013 הגברת נעלמת The Lady Vanishes הפרופסור סרט טלוויזיה 2015 Churchill's Secret אנתוני אידן סרט טלוויזיה 2015 המלחמה של פויל Foyle's War קלייב אורד-סמית' בפרק "Trespass" 2016–2017 ויקטוריה Victoria המלך לאופולד סדרת טלוויזיה 2017-2016 הכתר The Crown אדוארד, דוכס וינדזור סדרת טלוויזיה 2017 The Halcyon לורד לורנס המילטון סדרת טלוויזיה  2018 שערורייה אנגלית למדי A Very English Scandal פיטר בסל מיני-סדרה בלתי נשכח Unforgotten טים פינץ' סדרת טלוויזיה (עונה שלישית) 2019 ארבע חתונות ולוויה אחת Four Weddings and a Funeral אנדרו אלדריג' מיני-סדרה גולד דיגר Gold Digger טד דיי מיני-סדרה 2020 גרזן קטן: מנגרוב (אנ') Mangrove השופט אדוארד קלארק סרט טלוויזיה של BBC One; כחלק מסדרת סרטי "גרזן קטן" 2022 זה הולך לכאוב This Is Going to Hurt מר לוקהארט תפקיד ראשי; 7 פרקים מלחמת הצללים The Undeclared War דייוויד ניל סדרת טלוויזיה; 6 פרקים2024 הלוק החדש (אנ') The New Look ריימונד דיור 2 פרקים Wolf Hall: The Mirror and the Light סטיבן גרדינר (אנ') 3 פרקים Mr Bates vs The Post Office ג'יימס ארבוטנוט (אנ') מיני-סדרה שערורייה מלכותית למדי A Very Royal Scandal אדוארד יאנג (אנ') מיני-סדרה 2025 מובלנד (אנ') MobLand ארצ'י האמונד 3 פרקים חשוד: הירי בז'אן שארל דה מנזס (אנ') Suspect: The Shooting of Jean Charles de Menezes מייקל מנספילד (אנ') פרק: "The Verdict"

קישורים חיצוניים


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:חברי התיאטרון המלכותי הלאומי
קטגוריה:חברי הלהקה השייקספירית המלכותית
קטגוריה:בוגרי אוניברסיטת ווריק
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1957